2026 елга, 2027 һәм 2028 еллар план чорына

Татарстан Республикасы бюджеты турында

Татарстан Республикасы

Дәүләт Советы тарафыннан

2025 елның 27 ноябрендә

кабул ителде

1 статья

1. 2026 елга Татарстан Республикасы бюджетының төп характеристикаларын түбәндәгечә расларга:

1) Татарстан Республикасы бюджеты керемнәренең фаразлана торган гомуми күләме – 552 223 133,1 мең сум;

2) Татарстан Республикасы бюджеты чыгымнарының гомуми күләме – 566 065 409,6 мең сум;

3) Татарстан Республикасы бюджеты кытлыгы – 13 842 276,5 мең сум.

2. 2027 елга һәм 2028 елга Татарстан Республикасы бюджетының төп характеристикаларын түбәндәгечә расларга:

1) Татарстан Республикасы бюджеты керемнәренең фаразлана торган гомуми күләме – 2027 елга 578 909 553,2 мең сум һәм 2028 елга 620 953 767,6 мең сум;

2) Татарстан Республикасы бюджеты чыгымнарының гомуми күләме – 2027 елга 595 881 054,7 мең сум, шул исәптән шартлыча расланган чыгымнар 13 850 000,0 мең сум, 2028 елга 639 677 587,1 мең сум, шул исәптән шартлыча расланган чыгымнар 29 700 000,0 мең сум;

3) Татарстан Республикасы бюджеты кытлыгы – 2027 елга 16 971 501,5 мең сум һәм 2028 елга 18 723 819,5 мең сум.

3. 2026 елга, 2027 һәм 2028 еллар план чорына Татарстан Республикасы бюджеты кытлыгын финанслау чыганакларын әлеге Законга 1 нче кушымта нигезендә расларга.

**2 статья**

1. 2027 елның 1 гыйнварына:

1) Татарстан Республикасы эчке дәүләт бурычының иң югары чиген 92 867 981,1 мең сум, шул исәптән Татарстан Республикасы дәүләт гарантияләре буенча Россия Федерациясе валютасында Татарстан Республикасы эчке дәүләт бурычының иң югары чиген 4 107 174,2 мең сум күләмендә расларга;

2) Татарстан Республикасы тышкы дәүләт бурычының иң югары чиген 7 298 905,5 мең япон иенасы, шул исәптән Татарстан Республикасы дәүләт гарантияләре буенча чит ил валютасында Татарстан Республикасы тышкы дәүләт бурычының иң югары чиген 7 298 905,5 мең япон иенасы күләмендә расларга.

2. 2028 елның 1 гыйнварына:

1) Татарстан Республикасы эчке дәүләт бурычының иң югары чиген 90 229 068,6 мең сум, шул исәптән Татарстан Республикасы дәүләт гарантияләре буенча Россия Федерациясе валютасында Татарстан Республикасы эчке дәүләт бурычының иң югары чиген 3 865 575,7 мең сум күләмендә расларга;

2) Татарстан Республикасы тышкы дәүләт бурычының иң югары чиген 6 555 626,5 мең япон иенасы, шул исәптән Татарстан Республикасы дәүләт гарантияләре буенча чит ил валютасында Татарстан Республикасы тышкы дәүләт бурычының иң югары чиген 6 555 626,5 мең япон иенасы күләмендә расларга.

3. 2029 елның 1 гыйнварына:

1) Татарстан Республикасы эчке дәүләт бурычының иң югары чиген 85 072 043,8 мең сум, шул исәптән Татарстан Республикасы дәүләт гарантияләре буенча Россия Федерациясе валютасында Татарстан Республикасы эчке дәүләт бурычының иң югары чиген 3 623 851,5 мең сум күләмендә расларга;

2) Татарстан Республикасы тышкы дәүләт бурычының иң югары чиген 5 746 182,8 мең япон иенасы, шул исәптән Татарстан Республикасы дәүләт гарантияләре буенча чит ил валютасында Татарстан Республикасы тышкы дәүләт бурычының иң югары чиген 5 746 182,8 мең япон иенасы күләмендә расларга.

4. Ихтимал булган гарантия очраклары буенча Татарстан Республикасы дәүләт гарантияләрен үтәү өчен каралган Татарстан Республикасы бюджеты бюджет ассигнованиеләренең гомуми күләмен түбәндәгечә расларга:

1. Татарстан Республикасы бюджеты кытлыгын финанслау чыганаклары исәбеннән – 2026 елга 5 468 643,4 мең сум, 2027 елга 5 109 233,9 мең сум һәм 2028 елга 4 720 051,1 мең сум күләмендә;
2. Татарстан Республикасы бюджеты чыгымнары исәбеннән – 2026 елга 428 354,0 мең сум, 2027 елга 417 604,0 мең сум һәм 2028 елга 406 968,8 мең сум күләмендә.

5. 2026 елга, 2027 һәм 2028 еллар план чорына Татарстан Республикасы эчке дәүләт хисаплашулары программасын әлеге Законга 2 нче кушымта нигезендә расларга.

6. 2026 елда Татарстан Республикасы Финанс министрлыгына Татарстан Республикасы бюджетына федераль бюджеттан бердәм бюджет счетында калган акчаларны тулыландыру өчен бюджет кредитлары җәлеп итү юлы белән Татарстан Республикасы исеменнән Татарстан Республикасы эчке дәүләт хисаплашуларын башкару хокукын бирергә.

**3 статья**

Татарстан Республикасы бюджетында 2026 елга, 2027 һәм 2028 еллар план чорына Татарстан Республикасы бюджеты керемнәренең фаразлана торган күләмнәрен әлеге Законга 3 нче кушымта нигезендә исәпкә алырга.

**4 статья**

1. Татарстан Республикасы Бюджет кодексының 601 статьясындагы 2 пункты нигезендә 2026 елга, 2027 һәм 2028 еллар план чорына Татарстан Республикасы бюджет системасы бюджетлары арасында керемнәр бүлү нормативларын әлеге Законга 4 нче кушымта нигезендә расларга.

2. 2026 елга, 2027 һәм 2028 еллар план чорына әйләнә-тирә мохиткә тискәре йогынты ясаган өчен Татарстан Республикасы бюджетына күчерелергә тиешле түләүдән муниципаль районнар һәм шәһәр округлары бюджетларына түләүләрнең бердәм нормативын 60 процент күләмендә билгеләргә.

**5 статья**

Татарстан Республикасы Бюджет кодексының 41 статьясы нигезендә 2026 елга, 2027 һәм 2028 еллар план чорына Россия Федерациясе территориясендә җитештерелә торган автомобиль бензинына һәм турыдан-туры куыла торган бензинга, дизель ягулыгына, дизель һәм (яисә) карбюраторлы (инжекторлы) двигательләр өчен мотор майларына акцизлардан җирле бюджетларга күчерелә торган түләүләрнең дифференциацияләнгән нормативлары күләмнәрен әлеге Законга 5 нче кушымта нигезендә расларга.

**6 статья**

1. Акцияләре (устав капиталларындагы өлешләре) Татарстан Республикасы милкендә булган хуҗалык җәмгыятьләренең идарә органнарында дәүләт мәнфәгатьләрендә эш итүче вәкилләр, хуҗалык җәмгыятьләренең идарә органнары 2025 ел (башка хисап чоры) нәтиҗәләре буенча чиста табышны бүлү һәм дивидендларны түләү мәсьәләләре буенча карарлар кабул иткәндә, акцияләр буенча дивидендларны чиста табыштан кимендә 30 процент күләмендә акчалата түләү (җәмгыятьтә катнашучылар арасында табыш өлешен бүлү) өчен тавыш бирергә тиеш.

2. 2026 елда Татарстан Республикасы бюджетына Татарстан Республикасы дәүләт унитар предприятиеләре табышының 2025 ел йомгаклары буенча салымнарны түләгәннән һәм башка мәҗбүри түләүләрне башкарганнан соң кала торган өлеше 2026 елның 1 июленә кадәр әлеге табыштан 30 процент күләмендә күчерелә дип билгеләргә.

**7 статья**

1. 2026 елга, 2027 һәм 2028 еллар план чорына Татарстан Республикасы бюджеты чыгымнарының ведомство структурасын әлеге Законга 6 нчы кушымта нигезендә расларга.

2. 2026 елга, 2027 һәм 2028 еллар план чорына Татарстан Республикасы бюджетының бюджет ассигнованиеләрен бюджетлар чыгымнары классификациясе бүлекләре, бүлекчәләре, максатчан статьялары (Татарстан Республикасы дәүләт программалары һәм эшчәнлекнең программага карамаган юнәлешләре), чыгымнар төрләре төркемнәре буенча бүлүне әлеге Законга 7 нче кушымта нигезендә расларга.

3. 2026 елга, 2027 һәм 2028 еллар план чорына Татарстан Республикасы бюджетының бюджет ассигнованиеләрен бюджетлар чыгымнары классификациясенең максатчан статьялары (Татарстан Республикасы дәүләт программалары һәм эшчәнлекнең программага карамаган юнәлешләре), чыгымнар төрләре төркемнәре, бүлекләре, бүлекчәләре буенча бүлүне әлеге Законга 8 нче кушымта нигезендә расларга.

4. Татарстан Республикасы бюджетының гавами норматив йөкләмәләрне үтәүгә җибәрелә торган бюджет ассигнованиеләренең гомуми күләмен 2026 елга 7 821 711,3 мең сум, 2027 елга 8 270 265,2 мең сум һәм 2028 елга 8 693 315,1 мең сум күләмендә расларга.

5. Татарстан Республикасы Бюджет кодексының 77 статьясындагы 3 пункты нигезендә, Татарстан Республикасы бюджетының җыелма бюджет язмасы күрсәткечләренә 2026 елда үзгәрешләр кертү өчен әлеге статьяда расланган, бюджетлар чыгымнары классификациясенең «Гомумдәүләт мәсьәләләре» бүлегендәге «Башка гомумдәүләт мәсьәләләре» бүлекчәсе буенча каралган бюджет ассигнованиеләре составындагы резервланган акчаларны Татарстан Республикасы Министрлар Кабинеты карарлары буенча түбәндәгечә бүлү нигез булып тора дип билгеләргә:

1) оешмалар мөлкәтенә салым һәм җир салымын түләүгә 2026 елга 5 200 000,0 мең сум, 2027 елга 5 400 000,0 мең сум, 2028 елга 5 600 000,0 мең сум күләмендә;

2) бюджет өлкәсе учреждениеләре хезмәткәрләренең хезмәте өчен түләүне арттыруга юнәлдерелгән чараларны гамәлгә ашыруга 2026 елга 20 100 000,0 мең сум, 2027 елга 22 110 000,0 мең сум, 2028 елга 24 320 000,0 мең сум күләмендә;

3) аерым категориядәге гражданнарга социаль ярдәм чараларын гамәлгә ашыруга 2026 елга 2 100 000,0 мең сум, 2027 елга 2 250 000,0 мең сум, 2028 елга 2 400 000,0 мең сум күләмендә;

4) гражданнарның ихтыярый салым акчаларын җәлеп итеп гамәлгә ашырыла торган җирле әһәмияттәге мәсьәләләрне хәл итү чараларын башкаруга 2026 елга 1 352 100,0 мең сум, 2027 елга 1 352 100,0 мең сум, 2028 елга 1 352 100,0 мең сум күләмендә;

5) дәүләт (муниципаль) бюджет учреждениеләре һәм автоном учреждениеләр тарафыннан дәүләт (муниципаль) хезмәт күрсәтүләренә (эшләр башкаруга) дәүләт (муниципаль) йөкләмәләрен үтәүне финанс белән тәэмин итүгә 2026 елга 5 100 000,0 мең сум, 2027 елга 5 200 000,0 мең сум, 2028 елга 5 300 000,0 мең сум күләмендә.

8 статья

1. Россия Федерациясе Бюджет кодексының 78 статьясындагы 2 һәм 7 пунктлары нигезендә Татарстан Республикасы бюджетыннан товарлар (эшләр, хезмәт күрсәтүләр) җитештерүче юридик затларга, индивидуаль эшкуарларга, физик затларга бирелә торган субсидияләр, юридик затларга, индивидуаль эшкуарларга, физик затларга бирелә торган субсидияләр рәвешендәге грантлар Татарстан Республикасы Министрлар Кабинеты тарафыннан билгеләнгән тәртиптә бирелә.

2. Россия Федерациясе Бюджет кодексының 781 статьясындагы 2 һәм 4 пунктлары нигезендә Татарстан Республикасы бюджетыннан Татарстан Республикасы дәүләт учреждениеләре булмаган коммерциягә карамаган оешмаларга бирелә торган субсидияләр, казна учреждениеләре булмаган коммерциягә карамаган оешмаларга бирелә торган субсидияләр рәвешендәге грантлар Татарстан Республикасы Министрлар Кабинеты тарафыннан билгеләнгән тәртиптә бирелә.

**9 статья**

1. 2026 елда, 2027 һәм 2028 еллар план чорында Татарстан Республикасы Бюджет кодексының 4410 статьясы нигезендә җирле бюджетлардан Татарстан Республикасы бюджетына күчерелергә тиешле субсидияләр күләмен әлеге Законга 9 нчы кушымта нигезендә расларга.

2. Татарстан Республикасы Бюджет кодексының 4410 статьясы нигезендә җирле бюджеттан Татарстан Республикасы бюджетына күчерелергә тиешле субсидия күләме, бер кешегә исәпләгәндә, аерым муниципаль берәмлек өчен хисап финанс елында җирле бюджетның бер кешегә исәпләп чыгарылган салым керемнәре (түләүләрнең өстәмә нормативлары буенча салым керемнәрен исәпкә алмыйча) һәм бер кешегә исәпләп чыгарылган салым керемнәренең 1,3 тапкыр арттырылган уртача дәрәҗәсе арасындагы аерманың 2026 елда – 3 процентын, 2027 елда – 3 процентын, 2028 елда 3 процентын тәшкил итә дип билгеләргә.

**10 статья**

1. Муниципаль районнарның (шәһәр округларының) бюджет тәэмин ителешен тигезләүгә дотацияләр күләмен түбәндәгечә расларга:

1) 2026 елга – 37 846 441,8 мең сум;

2) 2027 елга – 40 108 224,7 мең сум;

3) 2028 елга – 41 712 466,0 мең сум.

2. Әлеге статьяның 1 өлешендә күрсәтелгән дотацияләрне 2026 елда 35 386 881,6 мең сум, 2027 елда 37 921 532,0 мең сум, 2028 елда 40 645 776,9 мең сум күләмендә физик затлар керемнәренә салымнан түләүләрнең өстәмә нормативларына алмаштырырга.

3. 2026 елга, 2027 һәм 2028 еллар план чорына муниципаль районнарның (шәһәр округларының) бюджет тәэмин ителешен тигезләүгә дотацияләр бүлүне һәм физик затлар керемнәренә салымнан түләүләрнең шул дотацияләрне алмаштыра торган өстәмә нормативларын әлеге Законга 10 нчы кушымта нигезендә расларга.

4. Муниципаль районнарның (шәһәр округларының) бюджет тәэмин ителешен тигезләүгә дотацияләр күләмен билгеләгәндә кулланыла торган муниципаль районнарның (шәһәр округларының) хисаплы бюджет тәэмин ителешен тигезләү критерие күрсәткечен 2026 елга – 2,494, 2027 елга – 2,494, 2028 елга 2,494 итеп билгеләргә.

5. Шәһәр, авыл җирлекләре бюджетларына дотацияләр исәпләү һәм бирү буенча Татарстан Республикасы дәүләт вәкаләтләрен Татарстан Республикасы бюджеты акчалары исәбеннән гамәлгә ашыру өчен муниципаль районнар бюджетларына субвенцияләрне исәпләгәндә кулланыла торган әлеге муниципаль берәмлекләрнең җирле үзидарә органнары тарафыннан җирле әһәмияттәге мәсьәләләрне хәл итү вәкаләтләрен башкару буенча шәһәр җирлекләренең, авыл җирлекләренең финанс мөмкинлекләрен тигезләү критерийлары күрсәткечен түбәндәгечә билгеләргә:

1) шәһәр җирлекләре буенча: 2026 елга – бер кешегә исәпләгәндә 1 541,0 сум, 2027 елга – бер кешегә исәпләгәндә 1 619,5 сум, 2028 елга – бер кешегә исәпләгәндә 1 703,6 сум;

2) авыл җирлекләре буенча: 2026 елга – бер кешегә исәпләгәндә 408,3 сум, 2027 елга – бер кешегә исәпләгәндә 415,5 сум, 2028 елга – бер кешегә исәпләгәндә 419,8 сум.

**11 статья**

1. 2026 елга, 2027 һәм 2028 еллар план чорына муниципаль районнар һәм шәһәр округлары бюджетларына бюджетара трансфертлар бүлүне әлеге Законга 11 – 43 нче кушымталар нигезендә расларга.

2. Муниципаль берәмлекләр арасында конкурс нигезендә бүленә торган Татарстан Республикасы бюджетыннан җирле бюджетларга субсидияләрне, шулай ук Татарстан Республикасы Министрлар Кабинетының резерв фонды акчалары исәбеннән субсидияләрне һәм финанс белән тәэмин итү чыганагы Россия Федерациясе Президенты һәм Россия Федерациясе Хөкүмәте резерв фондлары исәбеннән бюджетара трансфертлар булган субсидияләрне бүлү Татарстан Республикасы Министрлар Кабинеты тарафыннан раслана.

3. Финанс белән тәэмин итү чыганагы Россия Федерациясе Хөкүмәте резерв фонды исәбеннән, шулай ук Татарстан Республикасы Министрлар Кабинеты резерв фонды исәбеннән бюджетара трансфертлар булган Татарстан Республикасы бюджетыннан җирле бюджетларга субвенцияләрне муниципаль берәмлекләр арасында бүлү Татарстан Республикасы Министрлар Кабинеты тарафыннан раслана.

4. Татарстан Республикасы  бюджетыннан җирле бюджетларга башка бюджетара трансфертларны муниципаль берәмлекләр арасында  бүлү Татарстан Республикасы Министрлар Кабинеты тарафыннан раслана.

**12 статья**

1. Эшләмәүче халыкны мәҗбүри медицина иминләштерүенә иминият кертемнәрен түләү өчен Татарстан Республикасы бюджетыннан Федераль мәҗбүри медицина иминияте фонды бюджетына җибәрелә торган бюджет ассигнованиеләре күләмен 2026 елга 23 242 099,3 мең сум, 2027 елга 24 759 551,8 мең сум, 2028 елга 26 449 665,2 мең сум күләмендә расларга.

2. «Татарстан Республикасында гражданнарның сәламәтлеген саклау өлкәсендәге аерым мәсьәләләрне җайга салу турында» 2012 елның 22 декабрендәге 87-ТРЗ номерлы Татарстан Республикасы Законында билгеләнгән очракларда чыгымнарны финанс белән тәэмин итүгә Татарстан Республикасы бюджетыннан Татарстан Республикасы Территориаль мәҗбүри медицина иминияте фонды бюджетына бюджетара трансфертлар күләмен 2026 елга 12 450 482,0 мең сум, 2027 елга 13 348 836,2 мең сум, 2028 елга 14 310 949,6 мең сум күләмендә расларга.

3. Әлеге статьяда каралган бюджетара трансфертлар 2026 елда Татарстан Республикасы бюджетыннан Татарстан Республикасы Территориаль мәҗбүри медицина иминияте фонды бюджетына ай саен күчерелә дип билгеләргә.

**13 статья**

Татарстан Республикасы Юллар фондының бюджет ассигнованиеләре күләмен 2026 елга 46 313 202,8 мең сум, 2027 елга 49 305 848,8 мең сум, 2028 елга 49 520 957,2 мең сум күләмендә расларга һәм аларны тиешенчә 2026, 2027 һәм 2028 елларга Татарстан Республикасының гомуми файдаланудагы юлларында юл эшләре программасы чараларын гамәлгә ашыруга җибәрергә.

**14 статья**

Инвестиция салым кредитларын бирүгә җибәрелә торган акчаларның иң чик күләмен түбәндәгечә билгеләргә:

1. 2026 елга – 100 000,0 мең сум;
2. 2027 елга – 100 000,0 мең сум;
3. 2028 елга – 100 000,0 мең сум.

**15 статья**

1. Татарстан Республикасы дәүләт хакимияте органнары 2026 елда Татарстан Республикасы дәүләт граждан хезмәткәрләренең, шулай ук Татарстан Республикасы дәүләт хакимияте органнары һәм Татарстан Республикасы дәүләт казна учреждениеләре хезмәткәрләренең санын арттыруга китерә торган карарлар кабул итәргә хокуксыз, моңа Татарстан Республикасы дәүләт хакимияте органнарына, Татарстан Республикасы дәүләт казна учреждениеләренә яңа функцияләр яисә вәкаләтләр бирелүгә бәйле шундый карарлар кабул итү очраклары керми.

2. Җирле үзидарә органнарына 2026 елда муниципаль хезмәткәрләрнең һәм муниципаль казна учреждениеләре хезмәткәрләренең санын арттыруга китерә торган карарлар кабул итмәүне тәкъдим итәргә.

**16 статья**

1. 2026 елда Татарстан Республикасы бюджеты акчаларын баш бүлүчеләр Федераль казначылыкның Татарстан Республикасы буенча идарәсенә җирле бюджетларны финанслашу (финанс белән тәэмин итү) максатларында Татарстан Республикасы бюджетыннан җирле бюджетларга максатчан билгеләнешкә ия субсидияләр, субвенцияләр һәм башка бюджетара трансфертлар рәвешендә бирелә торган мондый бюджетара трансфертларны җирле бюджетлар акчаларын алучыларның чыгымнары буенча акчалата йөкләмәләрне түләү өчен кирәкле сумма чикләрендә күчерү буенча Татарстан Республикасы бюджеты акчаларын алучы вәкаләтләрен тапшыру турында карарларны Федераль казначылык тарафыннан билгеләнгән тәртиптә кабул итәләр дип билгеләргә.

2. Әлеге статьяның 1 өлешендә күрсәтелгән бюджетара трансфертлар исемлеге Татарстан Республикасы Министрлар Кабинеты тарафыннан раслана.

**17 статья**

Татарстан Республикасы бюджетында түбәндәгеләрдән алына торган бюджетара трансфертларны һәм кире кайтарылмый торган кертемнәрне әлеге Законга 44 нче кушымта нигезендә исәпкә алырга:

1) федераль бюджеттан 2026 елда 92 865 263,1 мең сум, 2027 елда 95 000 569,5 мең сум, 2028 елда 103 505 374,1 мең сум күләмендә;

2) «Авыр тормыш хәлендәге балаларга ярдәм фонды» коммерциягә карамаган оешмасыннан 2026 елда 4 998,8 мең сум күләмендә.

**18 статья**

Татарстан Республикасы Финанс министрлыгының казначылык органнары Татарстан Республикасы бюджетын үтәүне, шулай ук төзелгән килешүләр нигезендә муниципаль берәмлекләр бюджетларын үтәү буенча аерым функцияләрне гамәлгә ашыра.

**19 статья**

2025 елда товарлар ташуга, эшләр башкаруга, хезмәтләр күрсәтүгә Татарстан Республикасы исеменнән төзелгән дәүләт контрактлары шартлары нигезендә түләнергә тиешле шушы дәүләт контрактларына түләү өчен файдаланылмый калган бюджет ассигнованиеләренең, Татарстан Республикасы бюджетыннан Россия Федерациясе бюджет системасы бюджетларына финанс белән тәэмин итү чыганагы максатчан билгеләнешкә ия субсидияләр, субвенцияләр һәм башка бюджетара трансфертлар булган Россия Федерациясе бюджет системасы бюджеты акчаларын алучыларның акчалата йөкләмәләрен түләү өчен 2025 елда кирәкле сумма чикләрендә бирелгән мондый бюджетара трансфертларны бирү өчен файдаланылмый калган бюджет ассигнованиеләренең, финанс белән тәэмин итү чыганагы юридик затларга субсидияләр булган субсидияләр алучыларның акчалата йөкләмәләрен түләү өчен 2025 елда кирәкле сумма чикләрендә бирелгән мондый субсидияләрне бирү өчен файдаланылмый калган бюджет ассигнованиеләренең калган өлеше суммасыннан артмаган күләмдәге Татарстан Республикасы бюджетының 2026 елның 1 гыйнварына калган акчалары, Татарстан Республикасы Министрлар Кабинеты тарафыннан тиешле карар кабул ителгән очракта, 2026 елда күрсәтелгән максатларга тиешле бюджет ассигнованиеләрен арттыру өчен җибәрелә.

**20 статья**

Татарстан Республикасы Финанс министрлыгы, суд эшчәнлеге турындагы, үтәтү эшен алып бару эшчәнлеге хакындагы һәм бөлгенлек (банкротлык) турындагы Россия Федерациясе законнарында каралган тәртиптә һәм очракларда, Россия Федерациясе Бюджет кодексының 938 статьясындагы 4 пункты нигезендә, Татарстан Республикасы Министрлар Кабинеты белән килештереп, Татарстан Республикасы алдында акчалата йөкләмәләр буенча бурычны җайга салу шартларын билгели торган, акчалата йөкләмәләрне үтәүне кичектереп тору яисә аларны өлешләп түләү хакында, шулай ук бурычлыларны исәпләнгән пенялар һәм штрафлар буенча бурычны түләүдән тулысынча яисә өлешчә азат итү юлы белән йөкләмәләр күләмен киметү турында ризалык килешүләре төзергә хокуклы.

**21 статья**

Әйләнә-тирә мохиткә тискәре йогынты ясаган өчен түләүдән, әйләнә-тирә мохитне саклау һәм табигатьтән файдалану өлкәсендәге административ хокук бозулар өчен административ штрафлардан, мәҗбүри таләпләрне бозу аркасында әйләнә-тирә мохиткә, шул исәптән су объектларына, китерелгән зыянны каплау турындагы дәгъвалар буенча түләүләрдән, шулай ук мәҗбүри таләпләрне бозу аркасында әйләнә-тирә мохиткә, шул исәптән су объектларына, китерелгән зыянны ирекле рәвештә каплаганда түләнә торган түләүләрдән Татарстан Республикасы бюджетына күчерелгән салым булмаган керемнәр, Россия Федерациясе Хөкүмәте вәкаләт биргән федераль башкарма хакимият органы белән килештереп, Татарстан Республикасы башкарма хакимиятенең әйләнә-тирә мохитне саклау өлкәсендәге вәкаләтле органы тарафыннан раслана торган Татарстан Республикасының табигатьне саклау чаралары планы нигезендә әйләнә-тирә мохиткә тупланган зыян объектларын ачыклауга һәм (яисә) әйләнә-тирә мохиткә тупланган зыянны бетерүне оештыруга, хуҗалык эшчәнлегенең һәм башка эшчәнлекнең әйләнә-тирә мохиткә тискәре йогынтысын булдырмау һәм (яисә) киметү, табигать мохитен саклау һәм торгызу, табигать ресурсларыннан рациональ файдалану һәм аларны яңадан торгызу, экологик иминлекне тәэмин итү буенча башка чараларга җибәрелә дип билгеләргә.

**22 статья**

2026 елның 1 гыйнварыннан 31 декабренә кадәрге чорга түбәндәгеләрнең гамәлдә булуын туктатып торырга:

1) «Торак шартларын яхшыртуда яшь гаиләләргә дәүләт ярдәме турында» 1999 елның 21 октябрендәге 2443 номерлы Татарстан Республикасы Законының 10 статьясындагы беренче өлешенең (Татарстан Дәүләт Советы Җыелма басмасы, 1999, № 11; 2001, № 7 – 8; 2005, № 1 (I өлеш); 2011, № 12 (I өлеш); 2013, № 11 (I өлеш); Татарстан Республикасы законнар җыелмасы, 2017, № 52 (I өлеш); 2021, № 36 (I өлеш), Татарстан Республикасы бюджеты акчалары исәбеннән дәүләт ярдәмен финанслау өлешендә;

2) «Татарстан Республикасында мәдәни мирас объектлары турында» 2005 елның 1 апрелендәге 60-ТРЗ номерлы Татарстан Республикасы Законының 9 статьясындагы 4 өлешенең беренче абзацының (2015 елның 2 июлендәге 51-ТРЗ номерлы Татарстан Республикасы Законы редакциясендә) (Татарстан Дәүләт Советы Җыелма басмасы, 2005, № 4 (I өлеш); 2015, № 7 (I өлеш), № 10 (I өлеш); 2016, № 7 – 8; Татарстан Республикасы законнар җыелмасы, 2018, № 38 (I өлеш), № 92 (I өлеш); 2019, № 19 (I өлеш), № 40 (I өлеш); 2020, № 1 (I өлеш); 2021, № 20 (I өлеш), № 93 (I өлеш); 2023, № 3 (I өлеш), № 27 (I өлеш), № 48 (I өлеш), № 96 (I өлеш); 2025, № 29 (I өлеш);

3) «Татарстан Республикасы муниципаль районнары һәм шәһәр округлары җирле үзидарә органнарына күпфатирлы йортларны һәм (яисә) күчемсез мөлкәтнең бүтән объектларын өлешле төзү өлкәсендә, шулай ук торак-төзелеш кооперативларының күпфатирлы йортны төзү өчен кооператив әгъзаларының акчаларын җәлеп итүгә бәйле эшчәнлеге өлкәсендә Татарстан Республикасы дәүләт вәкаләтләрен бирү турында» 2007 елның 27 декабрендәге 66-ТРЗ номерлы Татарстан Республикасы Законының 2 статьясындагы икенче абзацының (Татарстан Дәүләт Советы Җыелма басмасы, 2007, № 12 (II өлеш); 2010, № 5 (I өлеш), № 7 (II өлеш), № 12 (II өлеш); 2011, № 8 (I өлеш); 2013, № 3, № 10; 2014, № 7; Татарстан Республикасы законнар җыелмасы, 2017, № 41 (I өлеш), № 85 (I өлеш); 2018, № 92 (I өлеш); 2019, № 28 (I өлеш), № 79 (I өлеш); 2020, № 57 (I өлеш); 2021, № 49 (I өлеш), № 77 (I өлеш), № 93 (I өлеш); 2023, № 3 (I өлеш), № 81 (I өлеш); 2025, № 74 (I өлеш), Казан шәһәре, «Чаллы шәһәре», Әлмәт муниципаль районы, Югары Ослан муниципаль районы, Биектау муниципаль районы, Алабуга муниципаль районы, Зеленодольск муниципаль районы, Лаеш муниципаль районы, Түбән Кама муниципаль районы, Питрәч муниципаль районы муниципаль берәмлекләре җирле үзидарә органнарына дәүләт вәкаләтләрен бирүдән тыш;

4) «Татарстан Республикасында муниципаль берәмлекләрнең җирле үзидарә органнарына Татарстан Республикасы территориясендә гражданнарның аерым категорияләре өчен җәмәгать транспорты хезмәтләреннән бертигез дәрәҗәдә файдалану мөмкинлеген тәэмин итү өлкәсендә аерым дәүләт вәкаләтләрен бирү турында» 2008 елның 19 декабрендәге 123-ТРЗ номерлы Татарстан Республикасы Законының 2 статьясындагы икенче абзацының (Татарстан Дәүләт Советы Җыелма басмасы, 2008, № 12 (I өлеш); 2010, № 7 (II өлеш); 2012, № 11 (I өлеш); 2013, № 10; Татарстан Республикасы законнар җыелмасы, 2018, № 83 (I өлеш); 2019, № 79 (I өлеш); 2020, № 57 (I өлеш); 2021, № 57 (I өлеш), № 77 (I өлеш); 2025, № 1 (I өлеш), Казан шәһәре, «Чаллы шәһәре», Азнакай муниципаль районы, Әлмәт муниципаль районы, Баулы муниципаль районы, Бөгелмә муниципаль районы, Алабуга муниципаль районы, Зеленодольск муниципаль районы, Кукмара муниципаль районы, Мамадыш муниципаль районы, Менделеевск муниципаль районы, Минзәлә муниципаль районы, Түбән Кама муниципаль районы, Нурлат муниципаль районы, Саба муниципаль районы, Тукай муниципаль районы, Чистай муниципаль районы муниципаль берәмлекләре җирле үзидарә органнарына дәүләт вәкаләтләрен бирүдән тыш;

5) «Татарстан Республикасы муниципаль районнарының җирле үзидарә органнарына дәүләт милке чикләнмәгән җир кишәрлекләрен бирү буенча Татарстан Республикасы дәүләт вәкаләтләрен бирү турында» 2015 елның 26 декабрендәге 109-ТРЗ номерлы Татарстан Республикасы Законының 2 статьясындагы икенче абзацының (Татарстан Дәүләт Советы Җыелма басмасы, 2015, № 12 (I өлеш); Татарстан Республикасы законнар җыелмасы, 2016, № 44 (I өлеш); 2019, № 79 (I өлеш); 2020, № 57 (I өлеш); 2021, № 1 (I өлеш); 2023, № 81 (I өлеш); 2024, № 56 (I өлеш), Югары Ослан муниципаль районы җирле үзидарә органнарына дәүләт вәкаләтләрен бирү өлешендә.

**23 статья**

Әлеге Закон 2026 елның 1 гыйнварыннан үз көченә керә.

Татарстан Республикасы

Рәисе Р.Н. Миңнеханов